**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

* Ա

**«ՖԱՆԻ ՎԱ ՄՈՀԱՆԴԵՍԻ ՌԱՀ ՎԱ ՍԱԽԹԵՄԱՆԵ ԹՈՒՆԵԼ ՍԱԴ ԱՐԻԱՆԱ» ԸՆԿԵՐՈՒԹՅԱՆԸ ԼԻՑԵՆԶԱՎՈՐՄԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ՈՐՈՇ ՏԵՍԱԿՆԵՐԻ ԻՐԱԿԱՆԱՑՄԱՆ ԹՈՒՅԼՏՎՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Լիցենզավորման մասին» Հայաստանի Հանրապետության օրենքի 7-րդ հոդվածի 6.1-ին մասի պահանջներով՝ Հայաստանի Հանրապետության կառավարությունն որոշում է.

1.Թույլատրել **«**Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերությանը (Իրանի Իսլամական Հանրապետություն) Հյուսիսային միջանցքի արդիականացման ծրագրի շրջանակներում իրականացնել՝

1) «Քաղաքաշինական փաստաթղթերի մշակում»(բացառությամբ փորձաքննության) գործունեությունը՝ տրանսպորտային ոլորտում,

2) «Շինարարության իրականացում» գործունեությունը՝ տրանսպորտային ոլորտում:

2.Սահմանել, որ սույն որոշումը գործում է մինչև Հյուսիսային միջանցքի արդիականացման ծրագրի շրջանակներում «Տրանսպորտային ծրագրերի իրականացման կազմակերպություն» պետական ոչ առևտրային կազմակերպության և **«**Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերության միջև կնքված պայմանագրի գործողության ժամկետի ավարտը:

**ՏԵՂԵԿԱՆՔ- ՀԻՄՆԱՎՈՐՈՒՄ**

**«Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերությանը լիցենզավորման ենթակա գործունեության որոշ տեսակների իրականացման թույլտվություն տրամադրելու մասին» ՀՀ կառավարության որոշման ընդունման**

**1. Իրավական ակտի ընդունման անհրաժեշտությունը**

Սույն որոշման ընդունման նպատակն է թույլատրել **«**Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերությանը (Իրանի Իսլամական Հանրապետություն) Հյուսիսային միջանցքի արդիականացման ծրագրի՝ Հայաստանի և Վրաստանի միջև գտնվող Բագրատաշենի սահմանային հսկողության անցակետի տարածքում նոր կամրջի կառուցման բաղադրիչի շրջանակներում ՀՀ տարածքում զբաղվել «քաղաքաշինական փաստաթղթերի մշակում» և «շինարարության իրականացում» գործունեության տեսակներով:

**2. Կարգավորման հարաբերությունների ներկա վիճակը, առկա խնդիրները և առաջարկվող լուծումը**

Հայաստանի Հանրապետության և Վերակառուցման և զարգացման եվրոպական բանկի (ՎԶԵԲ) միջև 2012 թվականի նոյեմբերի 23-ին ստորագրվել է վարկային համաձայնագիր, որի շրջանակներում նախատեսվում է իրականացնել Հյուսիսային միջանցքի արդիականացման ծրագիրը: Ծրագրի բաղադրիչներից մեկը հանդիսանում է Հայաստանի Հանրապետության և Վրաստանի պետական սահմանի Սադախլո-Բագրատաշեն անցման կետի տարածքում Դեբետ գետի վրա նոր կամրջի կառուցումը (այսուհետ՝ Ծրագիր):

Սադախլո-Բագրատաշեն սահմանային անցակետերի տարածքում նոր կամրջի նախագծման և շինարարական աշխատանքների ձեռքբերման համար հայտարարված միջազգային մրցույթում հաղթող է ճանաչվել Իրանի Իսլամական Հանրապետությունում գրանցված «Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերությունը, որի հետ «Տրանսպորտային ծրագրերի իրականացման կազմակերպություն» պետական ոչ առևտրային կազմակերպության կողմից կնքվել է համապատասխան պայմանագիր:

«Լիցենզավորման մասին» ՀՀ օրենքի 43-րդ հոդվածի 2-րդ մասի աղյուսակի 17-րդ կետի 1-րդ և 2-րդ ենթակետերի համաձայն՝ «քաղաքաշինական փաստաթղթերի մշակում» և «շինարարության իրականացում» գործունեության տեսակներն ենթակա է լիցենզավորման:

«Լիցենզավորման մասին» ՀՀ օրենքի 7-րդ հոդվածի 6.1-րդ հոդվածի համաձայն՝ օտարերկրյա իրավաբանական անձինք ՀՀ կառավարության որոշմամբ կարող են իրականացնել օրենքով նախատեսված լիցենզավորման ենթակա գործունեություն օտարերկրյա պետությունների տված համապատասխան լիցենզիայի առկայության դեպքում:

**«**Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերությունը Իրանի Իսլամական Հանրապետության օրենդրության պահանջների համաձայն ստացել է Ինժեներական խորհրդատվական ծառայությունների և Կապալառուի որակավորման վկայական (կցվում են), որով հավաստում է, որ ընկերությունն ունի համապատասխան կարողություններ «քաղաքաշինական փաստաթղթերի մշակում» և «շինարարության իրականացում» գործունեության տեսակներով զբաղվելու համար:

Հիմք ընդունելով վերոգրյալը, առաջարկվում է **«**Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերությանը թույլատրել վերոգրյալ փաստաթղթի հիման վրա Ծրագրի շրջանակներում կնքված պայմանագրի ներքո ՀՀ տարածքում զբաղվել «քաղաքաշինական փաստաթղթերի մշակում» և «շինարարության իրականացում» գործունեության տեսակներով:

**3. Իրավական ակտի կիրարկման դեպքում ակնկալվող արդյունքը.**

Իրավական ակտի ընդունման արդյունքում **«**Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերությանը կթույլատրվի ՀՀ տարածքում զբաղվել «քաղաքաշինական փաստաթղթերի մշակում» և «շինարարության իրականացում» գործունեության տեսակով, ինչը հնարավորություն կտա ՀՀ օրենսդրության պահանջներին համապատասխան իրականացնել Ծրագիրը՝ ապահովելով վերջինիս բնականոն ընթացքը:

**ՏԵՂԵԿԱՆՔ**

«Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերությանը **լիցենզավորման ենթակա գործունեության որոշ տեսակների իրականացման թույլտվություն տրամադրելու մասին»** ՀՀ կառավարության որոշման ընդունման կապակցությամբ պետական բյուջեում ծախսերի և եկամուտների ավելացման կամ նվազեցման վերաբերյալ

Սույն որոշման նախագծի ընդունումը ՀՀ 2018թ. պետական բյուջեի ծախսերի ավելացում կամ նվազեցում չի նախատեսում:

**ՑԱՆԿ**

Իրավական ակտերի, որոնց հիման վրա կամ որոնցից օգտվելով մշակվել է «Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերությանը **լիցենզավորման ենթակա գործունեության որոշ տեսակների իրականացման թույլտվություն տրամադրելու մասին»** ՀՀ կառավարության որոշման նախագիծը

Սույն որոշման նախագիծը մշակվել է «Նորմատիվ իրավական ակտերի մասին», «Լիցենզավորման մասին» ՀՀ օրենքների պահանջներին համապատասխան:

**ՏԵՂԵԿԱՆՔ**

«Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերությանը **լիցենզավորման ենթակա գործունեության որոշ տեսակների իրականացման թույլտվություն տրամադրելու մասին»** ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կան լրացումներ կատարելու անհրաժեշտության վերաբերյալ

Սույն նախագծի ընդունումը այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՑԱՆԿ**

«Ֆանի Վա Մոհանդեսի Ռահ Վա Սախթեմանե Թունել Սադ Արիանա» ընկերությանը **լիցենզավորման ենթակա գործունեության որոշ տեսակների իրականացման թույլտվություն տրամադրելու մասին»** ՀՀ կառավարության որոշման նախագծի հեղինակների (մշակողների)

Սույն նախագիծը մշակվել է ՀՀ տրանսպորտի, կապի և տեղեկատվական տեխնոլոգիաների նախարարության կողմից: